Document ID: /roh_data/filtered/fineweb-2-filterrobots_roh.jsonl.gz/38350

Il terratrembel saja capità en ina profunditad da 10 kilometers, scriva l'observatori da terratrembels american USGS. Il center saja stà sut l'insla da Sulawesi en il nord da la citad Palu.
Il servetsch da catastrofa da l'Indonesia haja l'emprim admonì dad in tsunami, haja dentant revocà questa admoniziun suenter puspè.
Il stadi dad inslas Indonesia è situà sin il uschenumnà rintg da fieu dal pacific e cun quai en la zona geologicamain pli activa dal mund. Da là vegn adina puspè rapportà dad erupziuns da vulcans e terratrembels.
RR novitads 14:00